Вакалістка гурта Наста Шпакоўская перакананая ў тым, што яны граюць рускі рок. “Мы пяем па-расійску, а таму звацца беларускім рокам неяк зусім няёмка, – кажа яна. – Да ўсяго, паняцце “рускі рок” – гэта яшчэ і вызначэнне жанру, пэўны стан душы. Таму не ўяўляю іншага наймення ў дачыненні да нас”. Беларускую версію сваёй песні “Бяжы” Наста таксама вызначае як “рускі рок”, няхай сабе і па-беларуску: “Дух яе застаўся нязменным. І менавіта дзеля яго захавання і была такая руплівая праца, бо змяняць дух спеву, не змяняючы пры гэтым яго змест, немагчыма”, – упэўненая спявачка.